chhatramani/nepal_legal_regulations_corpus_np huggingface dataset:
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

(१०) यस नियम बमोजिम तयार गरिएको मुचुल्का वा मतगणना तालिकामा निर्वाचन प्रतिनिधि वा मतगणना प्रतिनिधिले सहीछाप नगरेमा सोही व्यहोरा जनाई मतगणना स्थलमा उपस्थित अन्य दुईजना व्यक्तिको सहीछाप गराउनु पर्नेछ । ४०. समानुपातिक निर्वाचन प्रणाली बमोजिम हुने निर्वाचन तर्फ सीटको बाँडफाँट: (१) नियम ३९ को उपनियम (७) बमोजिम सम्बन्धित प्रदेशका सबै निर्वाचन क्षेत्रबाट समानुपातिक निर्वाचन प्रणाली बमोजिम हुने निर्वाचनको मतगणना तालिका प्राप्त भएपछि नियम १३ बमोजिमको निर्वाचन अधिकृतले दलले प्राप्त गरेको सदर मत जोडी त्यस्तो दलले प्राप्त गरेको कुल मत सङ्ख्या यकिन गर्नु पर्नेछ । (२) उपनियम (१) बमोजिम दलले प्राप्त गरेको कुल सदर मतको आधारमा त्यस्तो निर्वाचन अधिकृतले ऐनको दफा ६० तथा नियम १४ को उपनियम (२) को अधीनमा रही दलले प्राप्त गर्ने सीट सङ्ख्या निर्धारण गरी आयोग समक्ष पेश गर्नु पर्नेछ । (३) उपनियम (२) बमोजिम दलले प्राप्त गर्ने सीट सङ्ख्या निर्धारण गर्दा त्यस्तो दलले प्राप्त गरेको सीट सङ्ख्याको आधारमा पहिलो संशोधनद्वारा संशोधित । ऐनको दफा ६० को उपदफा (४) बमोजिम त्यस्तो दलको तर्फबाट प्रदेश सभामा प्रतिनिधित्व गर्ने कुल सदस्य सङ्ख्याको तेत्तीस प्रतिशत महिलाको प्रतिनिधित्व हुने गरी नाम समावेश गर्नुपर्ने महिलाको सङ्ख्या र त्यस्तो दलले नियम १४ को उपनियम (२) बमोजिम उम्मेदवारको बन्दसूचीमा समावेश गरेको विभिन्न समावेशी समूहका उम्मेदवारको सङ्ख्याको अनुपातमा ऐनको दफा ६० को उपदफा (२) बमोजिम मतपरिणाम विभाजक सूत्रको आधारमा अन्य समावेशी समूहबाट प्रतिनिधित्व गराउनु पर्ने सङ्ख्या समेत निर्धारण गर्नु पर्नेछ । (४) उपनियम (२) र (३) बमोजिम सम्बन्धित दलले प्राप्त गर्ने र प्रतिनिधित्व गराउनु पर्ने सीट सङ्ख्या आयोगले स्वीकृत गर्नेछ । ४१. उम्मेदवार छनौट गर्ने: (१) नियम ४० बमोजिम दलले प्राप्त गर्ने सीट सङ्ख्या र प्रतिनिधित्व गराउनु पर्ने समावेशी समूह बमोजिमका उम्मेदवार छनौट गरी पठाउन नियम १३ बमोजिमको निर्वाचन अधिकृतले अवधि तोकी सम्बन्धित दललाई जानकारी गराउनु पर्नेछ । (२) उपनियम (१) बमोजिमको जानकारी प्राप्त गरेपछि दलले ऐनको दफा २९ को उपदफा (६) बमोजिम उम्मेदवारको अन्तिम बन्दसूचीमा नाम समावेश भएका उम्मेदवार मध्येबाट उपनियम (१) बमोजिम समावेशी समूहको प्रतिनिधित्व हुने गरी उम्मेदवारको नाम छनौट गरी आयोग समक्ष पेश गर्नु पर्नेछ । (३) उपनियम (२) बमोजिम कुनै समावेशी समूहको उम्मेदवारको नाम छनौट गर्दा त्यस्तो समावेशी समूहको माथिल्लो क्रममा भएको उम्मेदवारको नाम छनौट नगरी तल्लो क्रममा भएको उम्मेदवारको नाम छनौट गर्न पाइने छैन । (४) यस नियम बमोजिम दलले उम्मेदवार छनौट गरी पठाउँदा यथासम्भव अपाङ्गता भएको व्यक्तिको समेत प्रतिनिधित्व हुने गरी पठाउनु पर्नेछ । ४२. प्रतिवेदन दिनुपर्ने: (१) निर्वाचन अधिकृतले निर्वाचनको परिणाम घोषणा गरी सकेपछि देहाय बमोजिमको विवरण समावेश भएको प्रतिवेदन तयार गरी मुख्य निर्वाचन अधिकृत समक्ष पेश गर्नु पर्नेछ: । (क) मतदाताको सङ्ख्या, । (ख) उम्मेदवारको विवरण, । (ग) खसेको कुल मत, । (घ) बदर मत, । (ङ) प्रत्येक उम्मेदवार तथा दलले प्राप्त गरेको मत, । (च) निर्वाचित उम्मेदवारको विवरण, । (छ) निर्वाचनमा खटिएका कर्मचारीको विवरण, । (ज) निर्वाचनमा भएको खर्चको विवरण, ।
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

(क) मतदाताको सङ्ख्या, । (ख) उम्मेदवारको विवरण, । (ग) खसेको कुल मत, । (घ) बदर मत, । (ङ) प्रत्येक उम्मेदवार तथा दलले प्राप्त गरेको मत, । (च) निर्वाचित उम्मेदवारको विवरण, । (छ) निर्वाचनमा खटिएका कर्मचारीको विवरण, । (ज) निर्वाचनमा भएको खर्चको विवरण, । (झ) आयोगले तोकेको अन्य विवरण । (२) उपनियम (१) बमोजिम जिल्लाभित्रका सबै निर्वाचन क्षेत्रबाट प्रतिवेदन प्राप्त भएपछि मुख्य निर्वाचन अधिकृतले सोही आधारमा प्रतिवेदन तयार गरी आयोगमा तुरुन्त पठाउनु पर्नेछ । परिच्छेद-१० । उम्मेदवार वा दलको प्रतिनिधि । ४३. निर्वाचन प्रतिनिधि: (१) पहिलो हुने निर्वाचित हुने निर्वाचन प्रणाली बमोजिम हुने निर्वाचन तर्फको कुनै उम्मेदवारले निर्वाचनमा आफ्नो तर्फबाट गर्नुपर्ने काम गर्न एकजना निर्वाचन प्रतिनिधि नियुक्त गर्न सक्नेछ । (२) समानुपातिक निर्वाचन प्रणाली बमोजिम हुने निर्वाचनमा दलले आफ्नो तर्फबाट आयोगमा गर्नुपर्ने काम गर्न एकजना र प्रत्येक निर्वाचन क्षेत्रमा एक-एक जना निर्वाचन प्रतिनिधि नियुक्त गर्न सक्नेछ । (३) उपनियम (१) र (२) बमोजिम कुनै व्यक्ति निर्वाचन प्रतिनिधि हुन देहायको योग्यता भएको हुनु पर्नेछ: । (क) नेपालको नागरिक, । (ख) एक्काइस वर्ष उमेर पूरा भएको, । (ग) समानुपातिक निर्वाचन प्रणाली बमोजिम हुने निर्वाचनमा दलले आयोगमा गर्नुपर्ने कामको लागि नियुक्त गर्ने निर्वाचन प्रतिनिधिको हकमा सम्बन्धित प्रदेशको कुनै गाउँपालिका वा नगरपालिकाको अन्तिम मतदाता नामावलीमा नाम समावेश भएको र प्रत्येक । निर्वाचन क्षेत्रमा गर्नुपर्ने कामको लागि सम्बन्धित निर्वाचन क्षेत्रको कुनै गाउँपालिका वा नगरपालिकाको वडाको अन्तिम मतदाता नामावलीमा नाम समावेश भएको, । (घ) पहिलो हुने निर्वाचित हुने निर्वाचन प्रणाली बमोजिम हुने निर्वाचनमा उम्मेदवारले नियुक्त गर्ने निर्वाचन प्रतिनिधिको हकमा सम्बन्धित निर्वाचन क्षेत्रको कुनै गाउँपालिका वा नगरपालिकाको वडाको अन्तिम मतदाता नामावलीमा नाम समावेश भएको, । (ङ) साधारण लेखपढ गर्न जानेको, । (च) ऐनको दफा १३ बमोजिम अयोग्य नभएको, । (छ) अन्य प्रचलित कानूनले अयोग्य नभएको । (४) निर्वाचन प्रतिनिधिको काम, कर्तव्य र अधिकार देहाय बमोजिम हुनेछः । (क) मतदान, मतगणना वा निर्वाचन सम्बन्धी अन्य कार्यमा उम्मेदवार वा दलको प्रतिनिधित्व गर्ने, । (ख) मतदान, मतगणना वा निर्वाचन सम्बन्धी अन्य कार्य गर्दा तयार गर्नुपर्ने विभिन्न मुचुल्कामा उम्मेदवार वा दलको प्रतिनिधिको रुपमा सहीछाप गर्ने, । (ग) निर्वाचन स्वच्छ, निष्पक्ष र स्वतन्त्र रुपमा सम्पन्न गर्न सहयोग पुर्‍याउने । (५) उपनियम (१) बमोजिम उम्मेदवारले निर्वाचन प्रतिनिधि नियुक्त गरेको जानकारी सम्बन्धित निर्वाचन अधिकृतलाई र उपनियम (२) बमोजिम दलले निर्वाचन प्रतिनिधि नियुक्त गरेको जानकारी आयोगमा दिनु पर्नेछ । (६) उपनियम (५) बमोजिम दलले समानुपातिक निर्वाचन प्रणाली बमोजिम हुने निर्वाचनका लागि निर्वाचन प्रतिनिधि नियुक्त गरी पठाएको जानकारी नियम १३ बमोजिमको निर्वाचन अधिकृतले सम्बन्धित निर्वाचन क्षेत्रका निर्वाचन अधिकृतलाई पठाउनु पर्नेछ । (७) निर्वाचन अधिकृतले निर्वाचन प्रतिनिधिलाई आयोगले तोके बमोजिमको परिचयपत्र दिनु पर्नेछ ।
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

(७) निर्वाचन अधिकृतले निर्वाचन प्रतिनिधिलाई आयोगले तोके बमोजिमको परिचयपत्र दिनु पर्नेछ । ४४. मतदान प्रतिनिधि: (१) निर्वाचनमा मतदान सम्बन्धी कामको लागि उम्मेदवार वा निर्वाचन प्रतिनिधिले प्रत्येक मतदान केन्द्रमा एकजना मतदान प्रतिनिधि नियुक्त गर्न सक्नेछ । तर कुनै दल र सो दलको उम्मेदवारको तर्फबाट एउटा मतदान केन्द्रमा एकजना मात्र मतदान प्रतिनिधि रहन सक्नेछ । (२) सम्बन्धित मतदान केन्द्रमा मतदान गर्न पाउने गरी अन्तिम मतदाता नामावलीमा नाम भएको र लेखपढ गर्न जान्ने व्यक्तिलाई मतदान प्रतिनिधि नियुक्त गर्न सकिनेछ । (३) उपनियम (२) बमोजिम मतदान प्रतिनिधि नियुक्त गरेको जानकारी सम्बन्धित मतदान अधिकृतलाई दिनु पर्नेछ । (४) उपनियम (१) बमोजिम नियुक्त मतदान प्रतिनिधिलाई मतदान अधिकृतले परिचयपत्र दिनु पर्नेछ । (५) शान्तिपूर्ण ढङ्गबाट मतदान कार्य सम्पन्न गर्न सहयोग गर्नु तथा मतदान सम्बन्धी तयार गर्नुपर्ने मुचुल्कामा सहीछाप गर्नु मतदान प्रतिनिधिको कर्तव्य हुनेछ । ४५. मतगणना प्रतिनिधि: (१) मतगणना सम्बन्धी कामको लागि उम्मेदवार वा निर्वाचन प्रतिनिधिले निर्वाचन अधिकृतले तोकिदिएको सङ्ख्यामा मतगणना प्रतिनिधि नियुक्त गर्न सक्नेछ । (२) सम्बन्धित निर्वाचन क्षेत्र अन्तर्गतको गाउँपालिका वा नगरपालिकाको वडाको अन्तिम मतदाता नामावलीमा नाम भएको र लेखपढ गर्न जान्ने व्यक्तिलाई मतगणना प्रतिनिधि नियुक्त गर्न सकिनेछ । (३) मतगणना प्रतिनिधिको कार्यावधि उम्मेदवार वा निर्वाचन प्रतिनिधिले खारेज अगावै खारेज गरेमा बाहेक निर्वाचन परिणाम घोषणा नभएसम्म कायम रहनेछ । (४) मतगणना प्रतिनिधिलाई मतगणना स्थलमा प्रवेश गर्नको लागि निर्वाचन अधिकृतले मतगणना प्रतिनिधि परिचयपत्र दिनु पर्नेछ । (५) शान्तिपूर्ण ढङ्गबाट मतगणना कार्य सम्पन्न गर्न सहयोग गर्ने र मतगणना गर्दा तयार गर्नुपर्ने मुचुल्कामा सहीछाप गर्नु मतगणना प्रतिनिधिको कर्तव्य हुनेछ । परिच्छेद-११ । विविध । ४६. उम्मेदवारको मृत्यु भएमा: (१) प्रतिनिधि सभा सदस्य र प्रदेश सभा सदस्य पदको निर्वाचन एकै मितिमा हुने गरी निर्वाचन मिति तोकिएको अवस्थामा प्रतिनिधि सभा सदस्य निर्वाचनमा पहिलो हुने निर्वाचित हुने निर्वाचन प्रणाली बमोजिम हुने निर्वाचन तर्फको कुनै दलको उम्मेदवारको मृत्यु भई निर्वाचन कार्यक्रममा तोकिएको मितिमा मतदान नभएमा प्रतिनिधि सभाको त्यस्तो निर्वाचन क्षेत्रभित्र पर्ने प्रदेश सभा सदस्यको मतदानको कार्यक्रम समेत स्थगित गर्नु पर्नेछ । (२) उपनियम (१) बमोजिम मतदान कार्यक्रम स्थगित भएकोमा त्यस्तो निर्वाचन क्षेत्रमा प्रतिनिधि सभा सदस्य निर्वाचनको लागि तोकिएको मतदानको दिनमा नै प्रदेश सभाको सम्बन्धित निर्वाचन क्षेत्रको लागि समेत मतदान हुनेछ । ४७. सदस्यको मृत्यु भएमा अर्को सदस्य मनोनयन गर्ने: (१) समानुपातिक निर्वाचन प्रणाली बमोजिम निर्वाचित कुनै सदस्यको मृत्यु भई, राजीनामा दिई, दल त्याग गरी वा अन्य कुनै कारणले पद रिक्त भएमा प्रदेश सभाको सचिवालयले आयोगलाई जानकारी गराउनु पर्नेछ । (२) उपनियम (१) बमोजिम पद रिक्त भएको जानकारी प्राप्त भएपछि आयोगले सम्बन्धित दललाई अर्को उम्मेदवारको नाम मनोनयन गरी पठाउन सात दिनको समय दिई जानकारी गराउनेछ ।
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

(२) उपनियम (१) बमोजिम पद रिक्त भएको जानकारी प्राप्त भएपछि आयोगले सम्बन्धित दललाई अर्को उम्मेदवारको नाम मनोनयन गरी पठाउन सात दिनको समय दिई जानकारी गराउनेछ । (३) उपनियम (२) बमोजिमको जानकारी प्राप्त भएपछि सम्बन्धित दलले दलको केन्द्रीय कार्यकारिणी समिति वा सो सरहको समितिको निर्णय अनुसार उम्मेदवारको बन्दसूचीमा कायम रहेको अर्को उम्मेदवारको नाम मनोनयन गरी पठाउनु पर्नेछ । (४) उपनियम (३) बमोजिम दलले उम्मेदवार मनोनयन गरी पठाउँदा जुन समावेशी समूहको सदस्यको पद रिक्त भएको हो उपलब्ध भएसम्म सोही समावेशी समूहको उम्मेदवारको नाम मनोनयन गरी पठाउनु पर्नेछ । (५) उपनियम (३) बमोजिम दलले मनोनयन गरी पठाएको उम्मेदवारलाई आयोगले सदस्य पदमा निर्वाचित भएको घोषणा गर्नेछ । ४८. निविदा मतपत्र दिने कार्यविधि: (१) कुनै मतदाताले आफ्नो नामबाट अरु कसैले मतपत्र लिई सकेको वा मतदान गरी सकेको तर आफू नै वास्तविक मतदाता हो भनी दाबी गर्न चाहेमा निजले मतदान अधिकृत समक्ष आफ्नो परिचय खुल्ने प्रमाण संलग्न राखी आफू नै वास्तविक मतदाता भएको दाबी गर्न सक्नेछ । (२) उपनियम (१) बमोजिम दाबी गरिएको अवस्थामा मतदान अधिकृतले दाबीकर्ताको दाबी बमोजिम निज वास्तविक मतदाता हो होइन भन्ने कुरा यकिन गर्नु पर्नेछ । दाबीकर्ताले आफ्नो नागरिकताको प्रमाणपत्र, मतदाता परिचयपत्र वा निजको परिचय खुल्ने अन्य प्रमाण प्रस्तुत गरेमा सोको प्रतिलिपि मतदान अधिकृतले लिनु पर्नेछ । (३) उपनियम (२) बमोजिम प्रस्तुत प्रमाणबाट दाबीकर्ता वास्तविक मतदाता हो भन्ने कुरामा मतदान अधिकृत विश्वस्त भएमा मतदान अधिकृतले सो कुरा जनाई अभिलेख राखी निर्णय गर्नु पर्नेछ । (४) उपनियम (३) बमोजिम निर्णय गरेपछि मतदान अधिकृतले निविदा मतपत्रको लगत तयार गरी सो लगतमा दाबीकर्ताको सहीछाप समेत गराई मतपत्रमा मतदान अधिकृतले सही गर्ने ठाउँको बाँयातिरको खाली ठाउँमा "निविदा मतपत्र" लेखी सो मतपत्र दाबीकर्ता मतदातालाई मतसङ्केत गर्न दिनु पर्नेछ । (५) उपनियम (४) बमोजिमको मतपत्र मतपेटिका भित्र नखसाली निविदा मतपत्र राख्ने छुट्टै खाममा राख्नु पर्नेछ र त्यस्तो खाम मतदान अधिकृतले आफ्नो जिम्मामा राख्नु पर्नेछ । (६) मतदान अधिकृतले दाबीकर्ताको विवरण, दाबीकर्ताको प्रमाणको विवरण र निर्णय समेतको छुट्टै अभिलेख राख्नु पर्नेछ । ४९. अयोग्यता सम्बन्धी उजूरी: ऐन तथा यस नियमावली बमोजिम निर्वाचित कुनै व्यक्ति सो पदको लागि अयोग्य रहेको भनी त्यस्तो पदमा उम्मेदवारी दिएको कुनै व्यक्तिले निर्वाचन परिणाम घोषणा भएको पैंतीस दिनभित्र आफैंले वा वारिस मार्फत अदालतमा उजूरी दिन सक्नेछ । ५०. निर्वाचन खर्चको विवरण: निर्वाचनको अवधिमा उम्मेदवार वा दलले आयोगले निर्धारण गरे बमोजिमको विभिन्न शीर्षकमा गरेको खर्चको विवरण शीर्षक अनुसार आयोगद्वारा स्वीकृत निर्देशिकामा उल्लिखित ढाँचामा तयार गरी राख्नु पर्नेछ । ५१. मुचुल्काको ढाँचा: यस नियमावली बमोजिम तयार गर्नुपर्ने मुचुल्काको ढाँचा आयोगद्वारा स्वीकृत निर्देशिकामा निर्धारण गरिए बमोजिम हुनेछ । ५२. अनुसूचीमा हेरफेर गर्न सक्ने: आयोगले आवश्यकता अनुसार अनुसूचीमा हेरफेर गर्न सक्नेछ । अनुसूची - १ । (नियम १४ को उपनियम (२) सँग सम्बन्धित) । उम्मेदवारको बन्दसूचीको लागि समावेशी आधार । १. प्रदेश नं. १ को लागि: । (क) आदिवासी जनजाति ४६.७९ प्रतिशत ।
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

५२. अनुसूचीमा हेरफेर गर्न सक्ने: आयोगले आवश्यकता अनुसार अनुसूचीमा हेरफेर गर्न सक्नेछ । अनुसूची - १ । (नियम १४ को उपनियम (२) सँग सम्बन्धित) । उम्मेदवारको बन्दसूचीको लागि समावेशी आधार । १. प्रदेश नं. १ को लागि: । (क) आदिवासी जनजाति ४६.७९ प्रतिशत । (ख) खस आर्य २७.८४ प्रतिशत । (ग) थारु ४.१५ प्रतिशत । (घ) दलित १०.०६ प्रतिशत । (ङ) मधेसी ७.५७ प्रतिशत । (च) मुस्लिम ३.५९ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट १७.५३ प्रतिशत र सम्बन्धित प्रदेश अन्तर्गतको पिछडिएका क्षेत्रबाट ०.४४ प्रतिशत उम्मेदवारको नाम समावेश गर्नु पर्नेछ । २. प्रदेश नं. २ को लागि: । (क) आदिवासी जनजाति ६.६१ प्रतिशत । (ख) खस आर्य ४.८९ प्रतिशत । (ग) थारु ५.२७ प्रतिशत । (घ) दलित १७.२९ प्रतिशत । (ङ) मधेसी ५४.३६ प्रतिशत । (च) मुस्लिम ११.५८ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट २५.१७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट २.११ प्रतिशत उम्मेदवारको नाम समावेश गर्नु पर्नेछ । ३. प्रदेश नं. ३ को लागि: । (क) आदिवासी जनजाति ५३.१७ प्रतिशत । (ख) खस आर्य ३७.०९ प्रतिशत । (ग) थारु १.६६ प्रतिशत । (घ) दलित ५.८४ प्रतिशत । (ङ) मधेसी १.५७ प्रतिशत । (च) मुस्लिम ०.६७ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट ७.७७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट १.०० प्रतिशत उम्मेदवारको नाम समावेश गर्नु पर्नेछ । ४. प्रदेश नं. ४ को लागि: । (क) आदिवासी जनजाति ४२.३७ प्रतिशत । (ख) खस आर्य ३७.२४ प्रतिशत । (ग) थारु १.७२ प्रतिशत । (घ) दलित १७.४४ प्रतिशत । (ङ) मधेसी ०.५२ प्रतिशत । (च) मुस्लिम ०.७१ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट ६.०२ प्रतिशत र सम्बन्धित प्रदेश अन्तर्गतको पिछडिएका क्षेत्रबाट ०.०८ प्रतिशत उम्मेदवारको नाम समावेश गर्नु पर्नेछ । ५. प्रदेश नं. ५ को लागि: । (क) आदिवासी जनजाति १९.५८ प्रतिशत । (ख) खस आर्य २८.८४ प्रतिशत । (ग) थारु १५.१८ प्रतिशत । (घ) दलित १५.११ प्रतिशत । (ङ) मधेसी १४.३५ प्रतिशत । (च) मुस्लिम ६.९४ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट ८.४७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट १.१७ प्रतिशत उम्मेदवारको नाम समावेश गर्नु पर्नेछ । ६. प्रदेश नं. ६ को लागि: । (क) आदिवासी जनजाति १३.६३ प्रतिशत । (ख) खस आर्य ६२.२ प्रतिशत । (ग) थारु ०.५ प्रतिशत । (घ) दलित २३.२५ प्रतिशत । (ङ) मधेसी ०.२४ प्रतिशत । (च) मुस्लिम ०.१८ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट १.४७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट ३२.४ प्रतिशत उम्मेदवारको नाम समावेश गर्नु पर्नेछ । ७. प्रदेश नं. ७ को लागि: । (क) आदिवासी जनजाति ३.६१ प्रतिशत । (ख) खस आर्य ६०.०२ प्रतिशत । (ग) थारु १७.२१ प्रतिशत । (घ) दलित १७.२९ प्रतिशत । (ङ) मधेसी १.६४ प्रतिशत । (च) मुस्लिम ०.२३ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट २.३७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट १२.७८ प्रतिशत उम्मेदवारको नाम समावेश गर्नु पर्नेछ । अनुसूची - २ । (नियम १४ को उपनियम (७) सँग सम्बन्धित) । उम्मेदवारको बन्दसूची । श्री निर्वाचन अधिकृत, ।
प्रदेश सभा सदस्य निर्वाचन नियमावली २०७४ (Provincial Assembly Member Election Regulation, 2017)

(च) मुस्लिम ०.२३ प्रतिशत । द्रष्टव्य: दलले उम्मेदवारको बन्दसूची पेश गर्दा अल्पसङ्ख्यक समुदायबाट २.३७ प्रतिशत र सम्बन्धित प्रदेश अन्तर्गतको पिछडिएका क्षेत्रबाट १२.७८ प्रतिशत उम्मेदवारको नाम समावेश गर्नु पर्नेछ । अनुसूची - २ । (नियम १४ को उपनियम (७) सँग सम्बन्धित) । उम्मेदवारको बन्दसूची । श्री निर्वाचन अधिकृत, । निर्वाचन अधिकृतको कार्यालय, । निर्वाचन आयोग । काठमाडौँ । विषय: उम्मेदवारको बन्दसूची पेश गरेको । प्रदेश सभा सदस्य निर्वाचन अन्तर्गत समानुपातिक निर्वाचन प्रणाली बमोजिम हुने निर्वाचनका लागि राजनीति दलबाट प्रदेश नं. अन्तर्गत देहाय बमोजिमका उम्मेदवारको नाम र विवरण रहेको बन्दसूची पेश गरेको छु:- । क्र. सं. उम्मेदवार को पूरा नाम, थर नागरिकता नं. र जिल्ला मतदाता नं. आदिवासी जनजाति खस आर्य थारु दलित मधेसी मुस्लिम अल्प सङ्ख्यक पिछडिएका क्षेत्र अपाङ्गता भएको व्यक्ति सम्बन्धित राजनीतिक दल अल्प सङ्ख्यकको हकमा जाति उल्लेख गर्ने कैफियत । म. पु. अन्य म. पु. अन्य म. पु. अन्य म. पु. अन्य म. पु. अन्य म. पु. अन्य । १. । २. । ३. । ४. । ५. । जम्मा । प्रतिशत । यस बन्दसूचीमा समावेश भएका उम्मेदवारहरू प्रदेश सदस्य निर्वाचन ऐन, २०७४ को दफा १३ बमोजिम अयोग्य नभएको हुँदा निजहरू प्रदेश सभा सदस्य हुन योग्य रहेका छन् । दलको तर्फबाट अधिकार प्राप्त व्यक्तिको:- । सहीछाप: । पूरा नाम थर: । राजनीतिक दलको नाम: । मिति: । द्रष्टव्य:- । (१) उम्मेदवारको बन्दसूचीमा नाम समावेश भएको व्यक्ति जुन समावेशी समूहको हो सो कोलममा १ अङ्क लेख्नु पर्नेछ । (२) एकल चुनाव चिन्ह लिई निर्वाचनमा सहभागी हुने गरी दर्ता भएका दलले सम्बन्धित उम्मेदवार कुन राजनीतिक दलसँग सम्बन्धित हो सो समेत खुलाउनु पर्नेछ ।
प्रधानमन्त्री दैवी प्रकोप सहायता कोष सञ्चालन नियमावली २०६३ (Prime Minister Natural Disaster Relief Fund Operation Regulation, 2006)

प्रधानमन्त्री दैवी प्रकोप सहायता कोष सञ्चालन नियमावली, २०६३ । नेपाल राजपत्रमा प्रकाशित मिति । २०६३ । १० । १५ । प्रशासकीय कार्यविधि (नियमित) गर्ने ऐन, २०१३ को दफा २ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "प्रधानमन्त्री दैवी प्रकोप सहायता कोष सञ्चालन नियमावली, २०६३" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "कोष" भन्नाले नियम ३ बमोजिम खडा भएको प्रधानमन्त्री दैवी प्रकोप सहायता कोष सम्झनु पर्छ । (ख) "समिति" भन्नाले नियम ६ बमोजिमको कोष सञ्चालन समिति सम्झनु पर्छ । (ग) "दैवी प्रकोप" भन्नाले बाढी, पहिरो, आगलागी, भू-कम्प, आँधीबेहरी, अतिवृष्टी, अनावृष्टी, पशुपंक्षी तथा अन्य जीवबाट सरुवा भई आउने रोग वा सरुवा रोगको महामारी, प्राकृतिक कारणले हुने सडक दुर्घटना जस्ता दैवी प्रकोप सम्झनु पर्छ र सो शब्दले औद्योगिक दुर्घटना समेतलाई जनाउनेछ । ३. कोषको स्थापना: (१) प्रधानमन्त्री दैवी प्रकोप सहायता कोष नाम गरिएको एक कोष खडा गरिनेछ । (२) उपनियम (१) बमोजिमको कोषमा देहायका रकमहरू जम्मा गरिनेछः- । (क) प्रधानमन्त्री तथा मन्त्रिपरिषद्का सदस्य, संवैधानिक पदाधिकारी, सांसद, निजामती, जङ्गी तथा प्रहरी कर्मचारीले प्रदान गरेको रकम, । (ख) खण्ड (क) मा लेखिएदेखि बाहेक सम्पूर्ण सरकारी तथा गैर सरकारी संस्था वा त्यस्ता संस्थाका कर्मचारी, प्राध्यापक, शिक्षक, उद्यमी, व्यापारी, विभिन्न पेशागत व्यक्तिहरू, राजनैतिक दल, ट्रेड युनियन, गैर सरकारी संस्था, नागरिक समाज वा सर्वसाधारणले स्वेच्छाले प्रदान गरेको रकम, । (ग) दातृ मुलुक, दातृ संस्था, अन्तर्राष्ट्रिय वा विदेशी गैर सरकारी संस्थाबाट कोषको नाममा सोझै प्राप्त भएको रकम, । (घ) नेपाल सरकारबाट कोषलाई प्रदान भएको रकम, । (ङ) कोषलाई अन्य कुनै स्रोतबाट प्राप्त रकम । (३) उपनियम (१) बमोजिमको कोष आवर्ती कोष (रिवल्भिङ फण्ड) को रुपमा सञ्चालन गरिनेछ । ४. कोषको प्रयोग: कोषमा जम्मा भएको रकम देहायको कार्यको लागि खर्च गरिनेछः- । (क) दैवी प्रकोपबाट असर परेको वा पर्न सक्ने व्यक्तिको उद्धार र सम्पतिको संरक्षण गर्ने, । (ख) दैवी प्रकोपबाट पीडित व्यक्तिको तत्कालीन राहतका लागि अस्थायी शिविर खडा गर्ने, । (ग) दैवी प्रकोपबाट पीडित व्यक्तिको भरणपोषण तथा जीवन निर्वाहका लागि तत्काल आवश्यक पर्ने खाद्यान्न, लत्ता कपडा, औषधि, शैक्षिक सामग्री जस्ता अत्यावश्यक वस्तु खरिद गर्ने, । (घ) दैवी प्रकोपको कारणबाट घाइते वा बिरामी भएको व्यक्तिको औषधि उपचार गर्ने, । (ङ) दैवी प्रकोपको कारणबाट देहावसान भएका व्यक्तिको काजक्रिया वा सदगतका लागि मृतकका आफन्तका लागि आर्थिक सहायता गर्ने, । (च) दैवी प्रकोपको कारणबाट भएको फोहोरमैला तथा प्रदुषणको विसर्जन (डिस्पोजल) गर्ने, । (छ) दैवी प्रकोपबाट पीडित व्यक्तिको अस्थायी रुपमा आश्रयस्थल बनाउने वा पुनस्र्थापना गर्ने, । (ज) दैवी प्रकोपबाट पीडित व्यक्तिको आवासीय घर वा निजको पेशासँग सम्बन्धित औजार, वर्कशप मर्मतका लागि आर्थिक सहायता प्रदान गर्ने, । (झ) दैवी प्रकोप रोकथामका लागि सचेतनामूलक कार्यक्रम सञ्चालन गर्ने, पूर्वसावधानी अपनाउने वा पूर्व तयारी (प्रिपेडर्नेश) गर्ने ।
प्रधानमन्त्री दैवी प्रकोप सहायता कोष सञ्चालन नियमावली २०६३ (Prime Minister Natural Disaster Relief Fund Operation Regulation, 2006)

(ज) दैवी प्रकोपबाट पीडित व्यक्तिको आवासीय घर वा निजको पेशासँग सम्बन्धित औजार, वर्कशप मर्मतका लागि आर्थिक सहायता प्रदान गर्ने, । (झ) दैवी प्रकोप रोकथामका लागि सचेतनामूलक कार्यक्रम सञ्चालन गर्ने, पूर्वसावधानी अपनाउने वा पूर्व तयारी (प्रिपेडर्नेश) गर्ने । ५. कोषको रकम प्रयोग हुन नसक्ने: नियम ४ मा जुनसुकै कुरा लेखिएको भए तापनि देहायको प्रयोजनका लागि कोषको रकम खर्च गर्न सकिने छैनः- । (क) कुनै सरकारी वा गैर सरकारी कर्मचारीलाई पारिश्रमिक, तलब, भत्ता वा सुविधा उपलब्ध गराउन, । (ख) कुनै सरकारी वा गैर सरकारी कर्मचारीलाई भ्रमण खर्च वा अन्य त्यस्तै प्रकारको खर्च उपलब्ध गराउन, । (ग) कसैलाई चन्दा, पुरस्कार, उपहार वा अनुदान प्रदान गर्न, । (घ) दैवी प्रकोपसँग सम्बन्धित विषयमा बाहेक कसैलाई आर्थिक सहायता उपलब्ध गराउन । ६. कोष सञ्चालन समिति: (१) कोष सञ्चालन तथा व्यवस्थापन गर्नका लागि देहाय बमोजिमको एक कोष सञ्चालन समिति रहनेछः- । पद भूमिका । उपाध्यक्ष, राष्ट्रिय योजना आयोग संयोजक । सचिव, गृह मन्त्रालय सदस्य । सचिव, स्थानीय विकास मन्त्रालय सदस्य । सचिव, स्वास्थ्य तथा जनसंख्या मन्त्रालय सदस्य । सचिव, जलश्रोत मन्त्रालय सदस्य । सचिव, कृषि तथा सहकारी मन्त्रालय सदस्य । सचिव, भौतिक योजना तथा निर्माण मन्त्रालय सदस्य । सचिव (समन्वय), प्रधानमन्त्री तथा मन्त्रिपरिषद्को कार्यालय सदस्य-सचिव । (२) समितिको बैठक जुनसुकै बखत समितिको संयोजकले तोकेको ठाउँ, मिति र समयमा बस्नेछ । (३) समितिको बैठकको अध्यक्षता समितिको संयोजकले गर्नेछ । (४) समितिले आवश्यकता अनुसार अन्य सरकारी वा गैर सरकारी क्षेत्रमा कार्यरत जुनसुकै कर्मचारी वा व्यक्तिलाई समितिको बैठकमा आमन्त्रण गर्न सक्नेछ । (५) समितिको बैठक सम्बन्धी अन्य कुरा समिति आफैले निर्धारण गरे बमोजिम हुनेछ । ७. कोषको व्यवस्थापन तथा सञ्चालन: (१) कोषको रकम समितिबाट नेपाल राष्ट्र बैङ्क वा नेपालभित्रका अन्य कुनै वाणिज्य बैङ्कमा खाता खोली जम्मा गरिनेछ । (२) उपनियम (१) बमोजिमको खाता समितिको सदस्य-सचिव र प्रधानमन्त्री तथा मन्त्रिपरिषद् कार्यालयको प्रमुख लेखा अधिकृत वा लेखा अधिकृतको संयुक्त हस्ताक्षरबाट सञ्चालन हुनेछ । ८. अधिकार प्रत्यायोजन: समितिले आवश्यकता अनुसार आफूमा रहेको केही वा सबै अधिकार केन्द्रीय दैवी प्रकोप उद्धार समिति वा जिल्ला दैवी प्रकोप उद्धार समितिलाई प्रत्यायोजन गर्न सक्नेछ । ९. लेखा तथा लेखापरीक्षण: (१) कोषको आम्दानी खर्चको लेखा नेपाल सरकारले अपनाएको लेखा प्रणाली बमोजिम राखिनेछ । (२) कोषको लेखापरीक्षण महालेखा परीक्षकबाट हुनेछ । १०. कोषको रकम वितरण गर्ने कार्यविधि: (१) कोषको रकम नियम ४ बमोजिमको प्रयोजनका लागि खर्च गर्ने गरी जिल्लास्तरीय दैवी प्रकोप समिति वा अन्य कुनै निकायलाई उपलब्ध गराइनेछ । (२) उपनियम (१) बमोजिम कोषको रकम उपलब्ध गराउँदा दैवी प्रकोपको सघनता र व्यापकता, कोषमा उपलब्ध भएको रकम र खर्चको औचित्य समेतलाई दृष्टिगत गरी समितिले उचित ठहराए बमोजिम रकम उपलब्ध गराइनेछ । (३) उपनियम (१) वा (२) बमोजिम रकम उपलब्ध गराउँदा समितिले केन्द्रीय दैवी प्रकोप उद्धार समिति तथा जिल्ला दैवी प्रकोप उद्धार समितिको सिफारिस समेतलाई आधार बनाउने छ ।
प्रधानमन्त्री सहायता कोष नियमावली २०५९ (Prime Minister Relief Fund Regulation, 2002)

प्रधानमन्त्री सहायता कोष नियमावली, २०५९ । नेपाल राजपत्रमा प्रकाशित मिति । २०५९ । ०९ । ३० । संशोधन । १. प्रधानमन्त्री सहायता कोष (पहिलो संशोधन) नियमावली, २०६१ २०६१ । ०६ । २८ । प्रशासकीय कार्यविधि (नियमित गर्ने) ऐन, २०२० को दफा २ ले दिएको अधिकार प्रयोग गरी नेपाल सरकारले देहायका नियमहरू बनाएको छ । १. संक्षिप्त नाम र प्रारम्भ: (१) यी नियमहरूको नाम "प्रधानमन्त्री सहायता कोष नियमावली, २०५९" रहेको छ । (२) यो नियमावली तुरुन्त प्रारम्भ हुनेछ । २. परिभाषा: विषय वा प्रसङ्गले अर्को अर्थ नलागेमा यस नियमावलीमा,- । (क) "कोष" भन्नाले नियम ३ बमोजिम स्थापना भएको प्रधानमन्त्री सहायता कोष सम्झनुपर्छ । (ख) पहिलो संशोधनद्वारा झिकिएको । (ख) । ३. कोषको स्थापना: (१) प्रधानमन्त्री सहायता कोष नामको एक कोषको स्थापना गरिएको छ । (२) उपनियम (१) बमोजिमको कोषमा देहायका रकमहरू रहनेछन् । (क) नेपाल सरकारबाट प्राप्त रकम, । (ख) अन्य कुनै स्रोतबाट प्राप्त रकम । (३) कोषलाई आवर्ति कोष (रिवल्भिङ फण्ड) को रूपमा सञ्चालन गरिनेछ । ४. कोषको प्रयोग: (१) कोषमा जम्मा भएको रकम देहाय बमोजिमको कार्यमा खर्च गरिनेछ:- । (क) गम्भीर बिरामी भई औषधोपचार गराउन नसक्ने अवस्थाका राष्ट्रिय जीवनका ख्याति प्राप्त व्यक्तिको औषधोपचारमा सहयोग गर्ने, । (ख) आर्थिक अवस्था दयनीय भएका व्यक्ति बिरामी परी औषधोपचारका लागि अस्पताल ल्याउँदा र अस्पतालबाट लैजाँदा सहयोग गर्ने, । (ग) दैवी प्रकोप वा दुर्घटनामा पर्नेहरूलाई उद्धार गर्न, सद्गत वा काजक्रिया खर्च वापत मृतकका आफन्तलाई सहयोग गर्ने, । (घ) आर्थिक तथा सामाजिक उत्थान गर्ने उद्देश्यले प्रचलित कानून बमोजिम स्थापना भएका सामाजिक संघ संस्थाहरूलाई कुनै विशेष कार्यक्रम सञ्चालन गर्न सहयोग गर्ने, । (ङ) कमजोर आर्थिक अवस्था भएकालाई सहयोग गर्ने । (२) पहिलो संशोधनद्वारा संशोधित । (२) उपनियम (१) बमोजिम कोषबाट खर्च गरिने सहयोग रकम प्रधानमन्त्रीले तोके बमोजिम हुनेछ । ५. कोषको रकम उपलब्ध गराउने: (१) नियम ४ बमोजिम आर्थिक सहयोगको रकम प्रधानमन्त्रीले तोके बमोजिम उपलब्ध गराइनेछ । ६. कोषको व्यवस्था र सञ्चालन: (१) यस नियमावली बमोजिम कोषको नाममा प्राप्त हुन आउने रकम जम्मा गर्न नेपाल राष्ट्र बैंकमा एउटा खाता खोलिनेछ । (२) उपनियम (१) बमोजिमको खाताको सञ्चालन पहिलो संशोधनद्वारा संशोधित । प्रधानमन्त्री तथा मन्त्रिपरिषद्को कार्यालयका प्रशासन प्रमुख र लेखा अधिकृतको संयुक्त दस्तखतबाट हुनेछ । ७. पहिलो संशोधनद्वारा खारेज । ७. । ८. लेखा र लेखापरीक्षण: (१) कोषको आय व्ययको लेखा प्रचलित कानून बमोजिम राखिने छ । (२) कोषको लेखापरीक्षण महालेखा परीक्षकको विभागबाट हुनेछ । ९. पहिलो संशोधनद्वारा खारेज । ९. । १०. पहिलो संशोधनद्वारा खारेज । १०. ।